- Výstavba plota v dĺžke 20m+2m z tvárnic do výšky 2m na už existujúci základ (základ je v hĺbke 50cm). Je potrebné najskôr odstrániť starý pletivový plot ako aj striešku zo základu plota, na to následne vystavať plot nový z materiálu Semmelrock Castello: http://www.semmelrock.sk/produkty/plotove_systemy/pid/plotove_systemy/castello-plotovy-system.html

- Na kratšej strane, kde je bránička, pôjde nový tyčkový plot s bráničkou (pozri foto). Ak náhodou viete zabezpečiť (vy alebo niekto zodpovedný, koho poznáte) aj plot tyčkový (aj montáž), je to vaše veľké plus :)

Lokalita:

Marianka, okres Malacky

Termín:

ASAP, teda čím skôr, tým lepšie.

Doplňujúce informácie:

- Očakávame a ponúkame v prvom rade seriózne, zodpovedné jednanie a najmä platbu načas. Veľmi radi privítame samostatne rozmýšľajúceho šikovného majstra/firmu s organizačnými schopnosťami, ktorý nebude rozprávať hodiny o tom, ako sa to nedá, ale v prípade komplikácií navrhne riešenie, ako sa to dá urobiť. Radi si necháme poradiť, ako plot urobiť tak, aby bola stavba kvalitná a trvácna.

- Boli by sme veľmi radi, keby sa ozval majster/firma, ktorý vidí projekt od A po Z, ktorý nebude rozprávať vety typu "ja vám to teda postavím, ale materiál si už donesiete sami".

- Jednoducho očakávame, že sa nám ozve človek, ktorý povie: "Nech sa páči, tu je moja cenová ponuka, ktorá zahŕňa všetko, žiadne skryté položky, ktoré vyplávajú na povrch neskôr. Ja sa postarám o to, aby materiál doviezli včas na adresu, postarám sa o likvidáciu a odvoz starého plota, vystavanie nového plota, upratanie miesta činu a odvezenie stavebného odpadu. Akýkoľvek problém počas stavby budem s vami konzultovať."

2016-09-29